text: Sådan spiller Esbjerg og Horsens deres nedrykningskampe
  09 maj 2017 kl. 06.29
  Mandag aften blev de sidste kampe i superligaens gruppespil afviklet, så nu er programmet for nedrykningskampene for AC Horsens og Esbjerg på plads. 
  Superligaens nye struktur er langt fra lige til at forstå - men nu strammer det til for de fire hold, der skal spille om at undgå nedrykning. Her er både AC Horsens og Esbjerg fB i spil.
  Mandag aften blev kampene programsat.
  Store Bededag, fredag 12. maj, mødes Viborg og Horsens klokken 18 med returkamp i Horsens tirsdag 16. maj klokken 20.
  Esbjerg møder AGF søndag 14. maj klokken 16 med reurkamp i Aarhus onsdag 17. maj klokken 18.
  Sådan afgøres nedrykningen
  Horsens, Esbjerg, AGF og Viborg spiller om de fire nederste placeringer og for at undgå nedrykning.AGF møder Esbjerg, og Horsens spiller mod Viborg i de første dobbeltopgør.De to samlede tabere skal ud i et dobbeltopgør om 13.- og 14.-pladsen. Taberen her rykker direkte ned i 1. division, mens vinderen, nummer 13, møder nummer to fra 1. division i et dobbeltopgør om en plads i superligaen.Vinderne af de to første playoffkampe om nedrykning mødes i et dobbeltopgør om placeringer som nummer 11 og 12.Nummer 11 overlever i superligaen, mens nummer 12 skal møde nummer tre fra 1. division i et dobbeltopgør om en plads i superligaen.
  
  